Herrainmäki

Herrainmäki on Tampereella Tampellan kaupunginosassa sijaitseva kallioinen mäki, joka on aikoinaan toiminut Tampellan tehtaan johdon asuinalueena. Nykyään se on kaupungin omistama puisto. Herrainmäki on Tampereen ydinkeskustan korkein kohta, ja se on osa valtakunnallisesti merkittävää Tammerkosken teollisuusmaisemaa. Asemakaavassa se on määritelty historiallisesti ja kaupunkikuvallisesti merkittäväksi puistoksi.Asemakaavamuutoksen selostus, s. 10–11. Herrainmäkeä reunustaa moderni kerrostaloalue.Asemakaavamuutoksen selostus, s. 3. Mäelle kulkee portaat Tampellan Pellavantorilta. ==Rakennukset== Herrainmäellä sijaitsee viisi taloa, jotka on rakennettu 1860–1960-luvuilla. Alun perin ne ovat olleet Tampellan insinöörien ja johtajien asuin- ja edustuskäytössä.Asemakaavamuutoksen selostus, s. 6–7. Rakennus Rakentamisajankohta Suunnittelija Sijainti Osoite Kuvaus Kuva Villa Ryselin 1899Asemakaavamuutoksen selostus, s. 6. Evert Helin Herrainmäen luoteiskulmassa Lavoniuksenraitti 1 (ent. Valumallinpolku 4) Tunnetaan myös nimellä Ryselinin talo. Nimetty ensimmäisen asukkaansa, insinööri Werner Ryselinin mukaan. Suojeltu asemakaavalla: rakennustaiteellisesti arvokas ja kaupunkikuvan säilymisen kannalta tärkeä rakennus.Asemakaavamuutoksen selostus, s. 4. Yksityisomistuksessa. Villa Lavonius 1901 Birger Federley Herrainmäen koilliskulmassa Lavoniuksenraitti 5 (ent. Valumallinpolku 5) Tunnetaan myös nimellä Lavoniuksen talo. Nimetty pitkäaikaisen asukkaansa, vuorineuvos Magnus Lavoniuksen mukaan. Käytössä myös nimi Villa Jugend, joka viittaa talon tyylisuuntaan. Suojeltu asemakaavalla: rakennustaiteellisesti arvokas ja kaupunkikuvan säilymisen kannalta tärkeä rakennus. Yksityisomistuksessa. Villa Nykopp 1963 Jaakko Tähtinen Herrainmäen keskiosassa, korkeimmassa kohdassa Herrainmäenkuja 3 (ent. Valumallinpolku 7) Tunnetaan myös nimellä Villa Pääjohtaja. Toiminut Tampellan pääjohtajien kotina ja edustustilana 1960–1990-luvuilla. Rakennettu pääjohtaja Johan Nykoppille ja hänen puolisolleen. Tiiliverhoiltu, moderni asuinrakennus. Suojeltu asemakaavalla: rakennustaiteellisesti arvokas ja kaupunkikuvan säilymisen kannalta tärkeä rakennus. Yksityisomistuksessa. Villa Sakari 1860–1890-luku ei tiedossa Herrainmäen eteläosassa Herrainmäenkuja 2 (ent. Valumallinpolku 11) Toiminut Tampellan johtoon kuuluneen insinööri Sakarin ja hänen perheensä asuinrakennuksena. Suojeltu asemakaavalla: rakennustaiteellisesti arvokas ja kaupunkikuvan säilymisen kannalta tärkeä rakennus. Tampereen kaupungin omistuksessa. Villa Sandsund 1912Asemakaavamuutoksen selostus, s. 7. Birger Federley Herrainmäen eteläkärjessä, näkyvällä paikalla Herrainmäenkuja 4 (ent. Valumallinpolku 12) Nimetty pitkäaikaisen asukkaansa, insinööri August Sandsundin mukaan. Suojeltu asemakaavalla: rakennustaiteellisesti arvokas ja kaupunkikuvan säilymisen kannalta tärkeä rakennus. Yksityisomistuksessa. ==Kasvillisuus== Herrainmäen puistossa on jaloja lehtipuita sekä asuinrakennusten puutarhoista säilyneitä omenapuita ja perinnekasveja. Siellä kasvaa myös luonnonvaraisia keto- ja niittykukkia ja kalliokasveja. Alueen läpi kulkee vuonna 2016 valmistunut Tammerkosken luontopolku. Herrainmäen kasvejaAsemakaavamuutoksen selostus, s. 7–8. * ahomansikka * haurasloikko * heinätähtimö * hentosavikka * hiirenhäntä * hopeahanhikki * isomaksaruoho * kallioimarre * kaukasianmaksaruoho * kaukasiantädyke * keltamaksaruoho * keltamo * keltavuokko * ketohanhikki * keto-orvokki * ketotädyke * kevätkynsimö * kevättädyke * kielo * kissankello * kivikkoalvejuuri * kyläkarhiainen * kyläkellukka * kylämaltsa * lehtisammalet * lehtonurmikka * lituruoho * maahumala * mustakonnanmarja * mäkiarho * mäkitervakko * mäkivirvilä * niittyhumala * paimenmatara * peltotädyke * persiantädyke * ruotsinpitkäpalko * seittitakiainen * siankärsämö * sinivuokko * tuomi == Lähteet == Luokka:Tampereen luonto Luokka:Tampereen puistot Luokka:Tampella (Tampere)